b'\n_START_ARTICLE_\nEdward Furlong\n_START_SECTION_\nKarriere\n_START_PARAGRAPH_\nFurlong startet filmkarrieren sin som John Connor i Terminator II \xe2\x80\x93 Dommens dag, en rolle han mottok en MTV Movie Award for, for beste gjennombrudd, og en Saturn Award for beste unge skuespiller. Han ble oppdaget til rollen av rollebesetningsansvarlig for filmen, da Furlong var p\xc3\xa5 Boys and Girls Club i Pasadena i California._NEWLINE_De neste filmrollene han fikk hadde bare moderat suksess, selv om han spilte sammen med skuespillere som Meryl Streep og Liam Neeson i F\xc3\xb8r og Etter fra 1996, Tim Roth i Little Odessa og en del andre. I 1998 hadde han sin neste viktige rolle, da han spilte i American History X sammen med Edward Norton._NEWLINE_Han skulle ogs\xc3\xa5 gjenta sin rolle som John Connor i Terminator 3 - Rise of the Machines, men kunne ikke medvirke p\xc3\xa5 grunn av rettslige problemer grunnet hans misbruk av alkohol og narkotika. I dag p\xc3\xa5st\xc3\xa5r han at dette er en av de tingene han angrer mest p\xc3\xa5, fordi han f\xc3\xb8ler at han skuffet mange av Terminator-seriens fans, som likte opptredenen hans i Terminator II, og \xc3\xb8nsket at han skulle komme tilbake i Terminator 3. _NEWLINE_Hans siste rolle er i direkte-til-video-lanseringen The Crow: Wicked Prayer, der han spiller sammen med David Boreanaz, Tara Reid, Dennis Hopper og Macy Gray._NEWLINE_I 1993 var han med i Aerosmiths musikkvideo til \xc2\xabLiving on the Edge\xc2\xbb.'